1999R0805 — SK — 29.04.2003 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (ES) č. 805/1999

zo 16. apríla 1999,

ktorým sa ustanovujú niektoré opatrenia na vykonávanie nariadenia Rady (ES) č. 718/1999 o pláne kapacity flotily spoločenstva na podporu vnútrozemskej vodnej dopravy







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 718/1999 z 29. marca 1999 o pláne kapacity flotily spoločenstva na podporu vnútrozemskej vodnej dopravy ( 1 ), najmä na jeho článok 9 ods. 3, keďže podľa článku 7 nariadenia (ES) č. 718/1999 musí Komisia stanoviť praktické opatrenia na zabezpečenie vykonávania politiky spoločenstva týkajúcej sa kapacity flotily definovanej v uvedenom nariadení; keďže je vhodné ponechať výšku špeciálnych príspevkov a ekvivalentných tonáží stanovených nariadením Rady (EHS) č. 1102/89 ( 2 ), naposledy zmeneným a doplneným nariadením (ES) č. 241/97 ( 3 ) a (ES) č. 241/97, pretože sa tieto ukázali ako účinné; keďže je vhodné upraviť niektoré koeficienty uvedené v článku 4 nariadenia (ES) č. 718/1999 v prípade cisternových lodí podľa nariadenia Komisie (ES) č. 2812/94 ( 4 ), v prípade tlačných lodí podľa nariadenia (ES) č. 2310/96 ( 5 ) a v prípade plavidiel na prepravu suchého nákladu podľa nariadenia (ES) č. 742/98 ( 6 ), keďže na zabezpečenie vzájomnej finančnej podpory medzi fondmi vnútrozemskej vodnej dopravy je pre Komisiu vhodné spoločne spolu s orgánmi fondu na začiatku každého roku účtovne zaevidovať dostupné prostriedky v rezervnom fonde a vyrovnať účty v prípade nových ozdravných opatrení; keďže so zúčastnenými členskými štátmi a organizáciami reprezentujúcimi dopravcov vnútrozemskej vodnej dopravy na úrovni spoločenstva sa konzultovali opatrenia ustanovené týmto nariadením, PRIJALA TOTO NARIADENIE:







Článok 1

Toto nariadenie stanovuje výšku špeciálneho príspevku uvedeného v článku 7 nariadenia (ES) č. 718/1999, koeficienty pre pravidlo „staré za nové“ a praktické opatrenia na vykonávanie politiky o kapacite flotily spoločenstva.







ŠPECIÁLNE PRÍSPEVKY

Článok 2

1. Špeciálne príspevky pre rôzne typy a kategórie plavidiel sú v rozsahu od 70 % do 115 % nasledovných sadzieb:

— Plavidlá na prepravu suchého nákladu: — — motorové nákladné člny: 120 eur na tonu, — tlačné nákladné člny: 60 eur na tonu, — námorné nákladné člny: 43 eur na tonu.

— Cisternové plavidlá: — — motorové nákladné člny: 216 eur na tonu, — tlačné nákladné člny: 108 eur na tonu, — námorné nákladné člny: 39 eur na tonu.

— Tlačné lode: — 180 eur na kW s lineárnym rastom na 240 eur na kW, ak sa hnacia sila rovná alebo je väčšia než 1 000 kW.

2.

— Pre plavidlá s nosnosťou menšou než 450 ton je maximálna výška špeciálnych príspevkov stanovená v odseku 1 znížená o 30 %.

— Pre plavidlá s nosnosťou od 450 do 650 ton je maximálna výška špeciálnych príspevkov znížená o 0,15 % na každú tonu, o ktorú je nosnosť daného plavidla menšia než 650 ton.

— Pre plavidlá s nosnosťou od 650 do 1 650 ton vykazuje maximálna výška špeciálnych príspevkov lineárny rast od 100 % do 115 %. Pre plavidlá s nosnosťou väčšou než 1 650 ton zostáva maximálna výška špeciálnych príspevkov 115 %.

3. Špeciálne príspevky vyjadrené v eurách sa prepočítajú na meny príslušných fondov podľa platných výmenných kurzov medzi eurom a menami členských štátov používajúcich spoločnú menu euro podľa nariadenia Rady (ES) č. 2866/98 ( 7 ).







EKVIVALENT TONÁŽE

Článok 3

1. Ak vlastník plavidla uvedie do prevádzky jedno z plavidiel uvedené v článku 4 nariadenia (ES) č. 718/99 a predloží na likvidáciu plavidlo alebo plavidlá iného typu, ekvivalent tonáže branej do úvahy sa určí v rámci obidvoch nasledujúcich kategórií plavidiel uvedených nižšie podľa nasledovných oceňovacích koeficientov:

— Plavidlá na prepravu suchého nákladu: — — nákladné člny s vlastným pohonom nad 650 ton: 1,00, — tlačné nákladné člny nad 650 ton: 0,50, — námorné nákladné nad 650 ton: 0,36.

— Cisternové plavidlá: — — nákladné člny s vlastným pohonom nad 650 ton: 1,00 — tlačné nákladné člny nad 650 ton: 0,50 — námorné nákladné nad 650 ton: 0,18.

2. Pre plavidlá s nosnosťou menšou než 450 ton sa koeficienty uvedené v odseku 1 znížia o 30 %. Pre plavidlá s nosnosťou od 450 do 650 ton sa tieto koeficienty znížia o 0,15 % na každú tonu, o ktorú je nosnosť daného plavidla menšia než 650 ton. Pre plavidlá s nosnosťou od 650 do 1 650 ton koeficient vykazuje lineárny rast od 100 % do 115 %.







KOEFICIENTY VYJADRUJÚCE POMER „STARÉ ZA NOVÉ“

Článok 4

Od 29. apríla 1999 je uvádzanie nových plavidiel do prevádzky predmetom podmienok stanovených článkom 4 ods. 1 nariadenia (ES) č. 718/1999.

1. V prípade dopravcov prepravujúcich suchý náklad platí koeficient (pomer medzi starou a novou tonážou) ►M4 0:1 ◄ .

2. V prípade cisternových lodí platí koeficient ►M4 0:1 ◄ .

3. V prípade tlačných lodí platí koeficient ►M4 0:1 ◄ .







VZÁJOMNÁ FINANČNÁ PODPORA

Článok 5

1. Vzhľadom na evidenciu účtov disponibilných prostriedkov rezervného fondu alebo prostriedkov na realizáciu opatrení potrebných na zabezpečenie vzájomnej finančnej podpory medzi účtami rôznych fondov sa podľa článku 3 ods. 6 nariadenia (ES) č. 718/1999 vyžaduje, aby každý fond začiatkom každého roka oznámil Komisii nasledovné informácie:

— príjmy fondu za predchádzajúci rok, pokiaľ sú tieto určené na výplatu prémií za zošrotovanie plavidiel alebo na realizáciu opatrení podľa článku 8 nariadenia (ES) č. 718/1999 (Rdn),

— finančné záväzky fondu v predchádzajúcom roku vzhľadom na prémie za zošrotovanie plavidiel alebo na opatrenia vykonané podľa článku 8 nariadenia (ES) č. 718/1999 (Pn),

— prebytok prostriedkov vo fonde k 1. januáru predchádzajúceho roku, vychádzajúc z príjmov určených na výplatu prémií za zošrotovanie plavidiel alebo na realizáciu opatrení podľa článku 8 nariadenia (ES) č. 718/1999 (Sn).

2. Komisia s pomocou orgánov fondu určí na základe informácií uvedených v odseku 1:

— celkové finančné záväzky fondov počas predchádzajúceho roku vzhľadom na prémie za zošrotovanie plavidiel alebo na opatrenia vykonané podľa článku 8 nariadenia (ES) č. 718/1999 (Pt),

— celkové príjmy všetkých fondov počas predchádzajúceho roka (Rdt),

— celkový prebytok všetkých fondov k 1. januáru predchádzajúceho roku (St),

— upravený ročný finančný záväzok každého fondu (Pnn) vypočítaný nasledovne: —

— pre každý fond rozdiel medzi ročnými finančnými záväzkami (Pn) a ročnými upravenými finančnými záväzkami (Pnn),

— čiastky, ktoré každý fond s ročnými finančnými záväzkami nižšími než upravené finančné záväzky ( ) prevedie do fondu, ktorého ročné finančné záväzky sú vyššie než upravené finančné záväzky ( ) prevedie do fondu, ktorého ročné finančné záväzky sú vyššie než upravené finančné záväzky ( ). ).

3. Každý z príslušných fondov prevedie čiastky uvedené v šiestej zarážke druhého odseku do ostatných fondov do 1. marca príslušného roku.







KONZULTÁCIE

Článok 6

Vo všetkých záležitostiach týkajúcich sa politiky kapacity flotily spoločenstva a zmien a doplnení tohto nariadenia si Komisia vyžiada stanovisko skupiny zloženej z expertov profesionálnych organizácií, ktorí zastupujú dopravcov vnútrozemskej vodnej dopravy na úrovni spoločenstva a v zúčastnených členských štátoch. Táto skupina sa označí ako „skupina odborníkov na politiku kapacity a podpory flotíl spoločenstva“.







ZÁVEREČNÉ PODMIENKY

Článok 7

Toto nariadenie nadobúda účinnosť 29. apríla 1999.

Nariadenie (EHS) č. 1102/89 sa týmto zrušuje dňom nadobudnutia účinnosti tohto nariadenia.

Toto nariadenie je záväzné vo svojej celistvosti a priamo uplatniteľné vo všetkých členských štátoch.